EkBass/fiwiki-20250220-pages-articles huggingface dataset:
Haasinsaari

Haasinsaari on Päijänteen saari Päijät-Hämeessä Asikkalassa. == Maantietoa == Saari on 810 metriä pitkä, 530 metriä leveä ja sen pinta-ala on 25,1 hehtaaria . Se sijaitsee Vähän-Äinön lahden pohjukassa Päitiälänniemen edustalla yhdessä Vihaistensaaren kanssa. Saarella on kolme esiin pistävää niemeä. Kuminkallio on saaren ainoa kallioinen mäki, jonka muodostama niemi työntyy länteen päin. Mäki kohoaa 12 metrin korkeuteen Päijänteestä. Pohjoispäässä sijaitsee pienin niemistä. Etelään päin työntyvän niemen on muodostanut harjujakso, jonka jatkeet mantereen puolella ovat etelässä Pätiälänniemi ja pohjoisessa Kuoreniemi. Harjujakso erottuu pohjoisessa Vähän-Äinön niemen keskellä kulkevasta harjujen ja suppien jonosta sekä Ykskoivun ja Kelventeen saarina. Saaren mäet kehystävät saarta niin, että sen keskelle jää alava painauma. Painaumassa on vielä kosteikkoa, vaikka suon ympäriltä on suomaat raivattu peltomaaksi. Saaressa on yksi vapaa-ajan asunto Kuminkalliolla sekä joitakin maatalouteen liittyviä rakennuksia. Näyttää siltä, että saaren viljelijä käyttää kaluston kuljettamiseen lauttaa, joka lähtee Kuoreniemestä. Haasinsaari sijaitsee lahden matalassa pohjukassa, mutta saaren luoteispuolella järven pohja vajoaa noin kymmenen metrin syvyyteen . == Luontoarvoja == Saari on sekä geologisesti että ekologisesti merkittävä, joka sisältää melkoisesti keto- ja niittykasvillisuutta. Edustaa hienosti seudun kulttuurimaisemaa. == Historiaa == Vuoden 1855–56 Kalmbergin kartastossa on saaressa talo nimeltään ”Hassi” ja saaren karttanimi on vastaavsti ”Hassinsaari” . Vuoden 1947 taloudellisessa kartassa saaren nimi kirjoitettiin ”Hasinsaari”, mutta saaressa ei ollut enää taloa. Sen pellot ja niityt käsittivät lähes koko saaren, mutta keskellä ollut suo on siinä raivaamatta . Saaren nykyinen nimi ”Haasinsaari” on käytössä vuoden 1965 peruskartassa. Sen länsipäässä sijaitsee vapaa-ajan asunto, joka on edelleen samassa paikassa. Saareen kuljetaan lautalla, joka lähtee Kuoreniemestä. == Huomautukset == == Lähteet == Luokka:Päijänteen saaret Luokka:Asikkalan saaret
Kakaben kieli

Kakabe on Guineassa asuvien kakabejen puhuma mandelainen kieli. Sen puhujamäärä on karkean arvion mukaan noin 50 000 henkeä (vuonna 2014). Kielen puhujat asuvat Fouta Djallonin ylängön keskiosassa Dalaban, Mamoun ja Faranahin prefektuureissa. Historiallisen perinteen mukaan he ovat 1700-luvun fulbevalloituksen aikana Fouta Djallonille jääneen kantaväestön jälkeläisiä. Kakabe kuuluu mandekielten länsihaaran mokole-ryhmään. Se jakautuu kolmeen murteeseen. Lähin sukukieli on mogofin, jonka puhujat siirtyivät fulbevalloituksen aikana Bokén seudulle. Kakabea lähellä olevia kielimuotoja ovat myös kuru-maninka ja wure-kaba, joiden puhujat pitävät itseään lähinnä maninkoina. Kakabella ei ole kirjakieltä. Sitä pidetään uhanalaisena kielenä. Lähes kaikki puhujat osaavat arvokkaampana pidettyä fulania ja monet ovat vaihtaneet kokonaan kieltään. Fulani on vaikuttanut voimakkaasti kakaben sanastoon ja osittain myös kielioppiin. ==Lähteet== Luokka:Guinean kielet Luokka:Mandelaiset kielet
Aaron Bojang

Aaron Bojang on suomalainen laulaja ja näyttelijä. Hänet tunnetaan parhaiten Benjamin Taalasmaan roolista televisiosarjassa Salatut elämät. == Filmografia == === Elokuvat === Vuosi Elokuva Rooli 2024 Parvet Yaya === Televisio- ja nettisarjat === Vuosi Televisiosarja Rooli 2017–2021, 2022–2023 Salatut elämät Benjamin Taalasmaa 2018–2019 Kämppä tyhjänä Benjamin Taalasmaa 2018 Pihlajasatu Benjamin Taalasmaa 2018 Pahainpäivä Benjamin Taalasmaa 2018 Posse oma itsensä 2019 MC Taalasbiili Benjamin Taalasmaa 2019 Tuuliranta 2 Benjamin Taalasmaa == Lähteet == Luokka:Suomalaiset televisionäyttelijät Luokka:Vuonna 2001 syntyneet Luokka:Elävät henkilöt
Mervin taistelu

Mervin taistelu oli 2. joulukuuta 1510 lähellä Merviä nykyisessä Turkmenistanissa käyty taistelu safavidien hallitsija Isma'il I:n ja uzbekkikaani Muhammad Šaibanin armeijoiden välillä. Taistelu päättyi safavidien selvään voittoon ja Muhammad Šaibanin kuolemaan. Safavidit eivät kuitenkaan kyenneet kukistamaan uzbekkeja kokonaan, vaan he säilyivät edelleen uhkana valtakunnan itärajoilla. ==Tausta== Safavidien perustaja Isma'il I oli julistanut itsensä šaahiksi Tabrizissa 1500-luvun alussa ja hän laajensi nopeasti valtakuntaansa Irakista ja Iranin ylängöltä Luoteis-Iraniin ja Azerbaidžaniin. Isma'ilin laajentaessa valtakuntaansa lännessä idästä nousi uhka. Kaani Muhammad Šaibani oli vallannut johtamiensa uzbekkien tuella Transoxianaan. Uzbekit oli tuolloin ylänimitys Amudarjan takaisille turkkilais-mongolilaisille paimentolaisheimoille. 1500-luvun alussa he kukistivat edelleen Amurdarjan toisella puolella hallinneen Khorasmian timuridihallitsijan. Herat vallattiin vuonna 1507, minkä jälkeen heillä ei ollut enää estettä etenemiselle kohti Iranin ylänköä. Yhteenotosta safavidien ja uzbekkien välillä tuli väistämätön. ==Taistelu== Isma'ilin ja Šaibanin joukot kohtasivat Mervissä 2. joulukuuta 1510. Uzbekkeja oli noin 28 000 ja safavideja noin 17 000\. Safavidien onnistui kuitenkin väijyttää suurempi uzbbekkiarmeija. Taistelu päättyi safavidien selvään voittoon ja uzbekkien perin pohjaiseen tappioon. Muhammad Šaibani sai surmansa taistelussa hänen yrittäessään paeta taistelukentältä. Isma'il teetätti hänen pääkallostaan kullatun juomakupin, jonka hän lähetti varoituksena kilpailijalleen osmani- sulttaanille. ==Seuraukset== Uzbekit olivat menettäneet taistelussa heidän eri klaanejaan koossapitäneen johtajansa ja Isma'il oli varmistanut asemansa Iranin ylängön hallitsijana. Voitto ei kuitenkaan täysin lopettanut uzbekkien uhkaa valtakunnan itärajalla. Yritykset valloittaa uzbekkien Transoksania kariutuivat seuraavien vuosien aikana. Isma'ilin voittokulku katkesi vuonna 1514 hänen kärsittyään tappion Čalderanin taistelussa osmaneja vastaan. ==Lähteet== Luokka:Iranin historia Luokka:Turkmenistanin historia Luokka:1510
Dotetrakontaani

Dotetrakontaani eli n-dotetrakontaani (C42H86) on 42-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Dotetrakontaanin rakennekaava on CH3(CH2)40CH3, moolimassa 591,15 g/mol, sulamispiste 83-86 °C, kiehumispiste 536,1 °C, leimahduspiste 428,1 °C, tiheys 0,818 g/cm3 (vesi = 1,0 g/cm3), taitekerroin 1,457 ja CAS-numero 7098-20-6. Suoraketjuiset alkaanit C41 C42 C43 Hentetrakontaani Dotetrakontaani Tritetrakontaani == Aiheesta muualla == *PubChem: Dotetracontane *ChemBlink: Dotetracontane *GuideChem: Dotetracontane Luokka:Alkaanit
Kettil Cedercreutz

Kettil Cedercreutz (s. 1959) on suomalainen tutkija, joka on työskennellyt professorina Yhdysvalloissa. Hän toimi Cincinnatin yliopistossa (UC) varaprovostina ja dekaanina ja johti vuosina 2001–2017 kokeellista oppimista. Tuona aikana yliopistoa mainostettiin opinahjonaksi, jossa käytäntö ja teoria kohtaavat jarjestelmällisesti. Opiskelijoiden tulot kooperatiivisissa opetusohjelmissa kasvoivat vastaavana aikana 25 miljoonasta dollarista 64 miljoonaan dollariin, samalla kuin kokonaisopiskelijamäärä kasvoi 30 000:sta 45 000:een. Vuodesta 2019 Cedercreutz on toiminut startup-toimitusjohtajana Chicagossa. Cedercreutz valmistui Teknillisesta korkeakoulusta diplomi- insinööriksi 1984. Hänen väitoskirjansa käsitteli oppimisen mittaamista käytännön työtehtävissä. Hän oli mukana rakentamassa Yrkeshögskolan Arcadaa 1990-luvun alussa, mikä loi suhteet Cincinnatin yliopistoon. Kettil Cedercreutz on sirkuksesta innostuneen Haminan sairaalan ylilääkärin Claes Cedercreutzin poika. Vuonna 1976 Cedercreutz kiersi vastaperustetun Sirkus Finlandian mukana kuukauden taikurina. == Lähteet == == Aiheesta muualla == * https://tempriantherapeutics.com/management/ Luokka:Elävät henkilöt Luokka:Vuonna 1959 syntyneet Luokka:Yhdysvaltalaiset professorit Luokka:Suomalaiset aateliset
Kaikki tiet vievät Peltolaan

Kaikki tiet vievät Peltolaan on suomalaisen Maustetytöt-yhtyeen debyyttialbumi, joka julkaistiin vuonna 2019. Albumi nousi avausviikollaan Suomen virallisen listan sekä albumilistan että fyysisen albumilistan listaykköseksi. Albumin 2 000 kappaleen vinyylipainos oli myyty loppuun jo ennen listan julkistamista. Albumi ylitti kultalevyrajan julkaisuvuoden joulukuussa ja oli vuoden toiseksi myydyin kotimainen albumi. Levyn nimi on viittaus alueeseen, jolla sijaitsee Oulun yliopistollisen sairaalan psykiatrian osastoja. ==Kappaleet== Kappaleet ”Ihan niin kuin mukamasten vaan”, ”Talvi Talvikin kanssa” ja ”Mä loistan kuin hämärä” ovat covereita Ehkä-yhtyeen kappaleista. Maustetyttöjen jäsen Kaisa Karjalainen on itse ollut Ehkässä jäsenenä. ==Listasijoitukset== Vuosi Listasijoitus Albumilista Fyysinen albumilista 2019 1 1 2020 9 4 2021 46 – ==Arvostelut== * Helsingin Sanomat: * Kulttuuritoimitus: * Rumba: 6,8/10 * Savon Sanomat: Levyarvio: Maustetytöt-yhtye lunastaa odotukset Kaikki tiet vievät Peltolaan -debyytillään Viitattu 2.1.2023. * Soundi: ==Lähteet== Luokka:Maustetyttöjen albumit Luokka:Vuoden 2019 esikoisalbumit
Kukka Ranta

Kukka Ranta (s. 1982 Lappeenranta) on suomalainen vapaa toimittaja, kuvajournalisti, tietokirjailija, ja väitöskirjatutkija Lapin yliopistossa. Ranta on opiskellut yleistä historiaa ja kehitysmaatutkimusta Helsingin yliopistossa, sekä visuaalista journalismia Taideteollisessa korkeakoulussa. "Ryöstetty meri - Euroopan unioniin kalastussopimusten vaikutukset Senegalin pienkalastajien ruokaturvaan ja elinkeinoon" -pro gradu tutkielma palkittiin vuonna 2014 Kehitystutkimuksen seuran ja Yliopistojen kehitysyhteistyöverkosto UniPID:n kansallisen gradupalkinnon toisella sijalla. Vuonna 2012 Ranta sai yhdessä Emma Karin kanssa Kehys ry:n Kelpoa kehitystä -palkinnon kirjastaan Kalavale – Tyhjenevä meri ja ihmiset sen rannalla. Teos oli myös WWF:n Vuoden luontokirja -finalisti. Lokakuussa 2019 Kustantamo S&S; julkaisi Kukka Rannan ja Jaana Kannisen kirjoittaman tietokirjan Vastatuuleen - Saamen kansan pakkosuomalaistamisesta. Suomen Saamelaisnuorten puheenjohtaja Petra Laiti totesi blogikirjoituksessaan, että "Vastatuuleen – Saamen kansan pakkosuomalaistamisesta on kirja, joka koko Suomen pitäisi lukea". Ranta sai 1. kunniamaininnan Suomen Kuvajournalistit ry:n järjestämässä Kuvajournalismi 2022 -kilpailussa vuoden uutiskuvan sarjassa. Palkittu valokuva käsittelee rasistisiin rotutkimuksiin ryöstettyjen saamelaisten vainajien uudelleen hautaamista Inarin Vanhalla hautuumaasaarella elokuussa 2022. == Teokset == *Muutaman töhryn tähden. Brunila, Mikael & Ranta, Kukka & Viren, Eetu. Into Kustannus 2011. ISBN 9789522640895. *Kalavale - tyhjenevä meri ja ihmiset sen rannoilla. Kari, Emma & Ranta, Kukka. Into Kustannus 2012. ISBN 978-952-264-177-9. *Suomalainen kalasoppa. Ranta, Kukka. Long Play Media Oy 2013. ISBN 9789526686097. *Vastatuuleen - Saamen kansan pakkosuomalaistamisesta. Ranta, Kukka & Kanninen, Jaana. Kustantamo S&S; 2019\. ISBN 978-951-52-4866-4. == Lähteet == == Aiheesta muualla == Kukka Rannan kotisivu Vastatuuleen-tietokirja Luokka:Suomalaiset tietokirjailijat Luokka:Suomalaiset toimittajat Luokka:Vuonna 1982 syntyneet Luokka:Elävät henkilöt
Vähentävä synteesi

Vähentävä synteesi (engl. subtractive synthesis) on syntetisaattoreissa käytetty äänen tuottamisen menetelmä, jossa signaalin alkuperäisessä aaltomuodossa on paljon yläsäveliä ja lopullinen sointiväri tuotetaan taajuuksia suodattamalla. Vähentävä synteesi on erityisen yleinen analogisyntetisaattoreissa, minkä vuoksi se tunnetaan myös analogisena synteesinä. Myös monet varhaiset tietokoneet ja pelikonsolit tuottivat äänen vähentävän synteesin avulla. == Tyypillisen synteesin toimintaperiaate == Vähentävässä synteesissä oskillaattori tuottaa ensin aaltomuodon. Tyypillisesti alkuperäinen aaltomuoto on verrattain yksinkertainen, yleisimmät niistä ovat sini-, saha-, kantti- ja kolmioaalto. Jokaisella aaltomuodolla on oma, ainutlaatuinen sointivärinsä. Oskillaattori kykenee tuottamaan signaalia eri taajuuksilla, minkä ihminen aistii vaihtelevena äänen korkeutena. Suodin (engl. filter, ”filtteri”) karsii oskillaattorien tuottamasta signaalista tiettyjä taajuuksia. Yleensä signaalista suodatetaan joko tietyn pisteen ylittäviä tai alittavia taajuuksia. Useimmissa syntetisaattoreissa on lisäksi resonanssiksi nimetty toiminto, joka korostaa suodattimen kynnysarvon tienoilla olevia taajuuksia. Suotimesta ääni ohjataan vahvistimeen, joka verhokäyrän (envelope) avulla muokkaa äänen muotoa, kuten aikaa, joka äänen syttymiseen tai vaimenemiseen kuluu. Edelleen signaalia voidaan moduloida matalataajuusoskillaattorilla (LFO), jonka taajuus on niin matala, ettei sitä voi kuulla. Sen avulla voidaan kuitenkin tuottaa säännöllistä vaihtelua laitteen muihin toimintoihin. Äänenvoimakkuutta moduloimalla voidaan esimerkiksi tuottaa tremolon kaltainen efekti, äänenkorkeutta moduloimalla puolestaan vibrato. == Lähteet == Luokka:Syntetisaattorien tekniikka Luokka:Musiikin teoria
Kirjallisuusvuosi 1851

Kirjallisuusvuosi 1851 käsittelee vuoden 1851 tärkeitä kirjallisuuden tapahtumia, uutisia ja julkistuksia. == Tapahtumia == * Tulipalo tuhosi Yhdysvaltain kongressin kirjastossa noin kaksi kolmasosaa sen kokoelmista. * Victor Hugo lähti maanpakoon Ranskasta. Hän arvosteli voimakkaasti vallan kaapannutta Napoleon III:ta ja piti tätä Ranskan petturina. Hugo palasi Ranskaan vasta vuonna 1870, kun Napoleon III oli lähtenyt maanpakoon. * Yhdysvaltalainen sanomalehti The New York Times alkoi ilmestyä. * Kulttuurihistorioitsija Paul Lacroixin moniosainen teos Histoire de la prostitution chez tous les peuples du monde (1851–1854, salanimellä Pierre Dufour) takavarikoitiin siveettömänä. == Julkaisuja == * Nathaniel Hawthorne: Seitsenpäätyinen talo * Axel Gabriel Ingelius: Det gråa slottet (ensimmäinen suomalainen kauhuromaani) * Elias Lönnrot: Suomen kansan Arwoituksia ynnä 189 Wiron arwoituksen kanssa * Herman Melville: Moby-Dick (suom. 1956) * Johan Ludvig Runeberg: **Dikter: första delen af Johan Ludvig Runeberg **Dikter: andra delen af Johan Ludvig Runeberg **Vårt land af J. L. Runeberg (suom. Maamme) * Zachris Topelius: Fältskärns Första Berättelse (Välskärin kertomukset sanomalehden jatkokertomuksena vuosina 1851–1866, suomennos vuodesta 1878 alkaen kirjamuodossa) * William Wilson: A Little Earnest Book upon a Great Old Subject (ensimmäinen teos, jossa käytettiin termiä science fiction) == Palkintoja == == Lähteet == 1851
Tritetrakontaani

Tritetrakontaani eli n-tritetrakontaani (C43H88) on 43-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Tritetrakontaanin rakennekaava on CH3(CH2)41CH3, moolimassa 605,16 g/mol, sulamispiste 85,5 °C, kiehumispiste 541,9 °C, leimahduspiste 438,1 °C, tiheys 0,819 g/cm3 (vesi = 1,0 g/cm3), taitekerroin 1,457 ja CAS-numero 7098-21-7. Yhdistettä esiintyy luonnossa eliöiden semiokemikaalina. Suoraketjuiset alkaanit C42 C43 C44 Dotetrakontaani Tritetrakontaani Tetratetrakontaani == Aiheesta muualla == *PubChem: Tritetracontane *ChemBlink: Tritetracontane *GuideChem: Tritetracontane *Pherobase: Semiochemical - 43Hy Luokka:Alkaanit
Kirjallisuusvuosi 1872

Kirjallisuusvuosi 1872 käsittelee vuoden 1872 tärkeitä kirjallisuuden tapahtumia, uutisia ja julkistuksia. == Tapahtumia == * Irlantilainen kirjailija Sheridan Le Fanu aloitti kauhuromantiikan kirjallisuudessa vampyyriteoksellaan Carmilla. * Kansalliskirjailija Aleksis Kivi kuoli vaatimattomissa oloissa Tuusulassa. * Karl Marxin saksankielinen Pääoma-teos ilmestyi venäjäksi käännettynä. Raamatun venäjännös ilmestyi vasta vuonna 1876, sillä vanhoilliset piirit pitivät riittävänä, että teoksesta on kirkkoslaavin kielinen versio. Venäjännökset ilmestyivät siis nurinkurisessa järjestyksessä. == Julkaisuja == * Fredrik Cygnaeus - Teckningar ur Frans Michaël Franzéns lefnad vid åminnelsefesten den 9 februari 1872 i Finska Universitetets högtidssal * Charles Darwin - Tunteiden ilmaisu ihmisissä ja eläimissä * Fjodor Dostojevski - Riivaajat * Sheridan Le Fanu - Carmilla (vampyyritarina, suom. antologiassa Sadelehto, Markku (toim.): Haudantakaisia, 1994. * Friedrich Nietzsche - Tragedian synty * Zachris Topelius - En resa i Finland (alkuosa, suom. Matkustus Suomessa, käännös saksaksi ja venäjäksi 1874 ja 1875) * Jules Verne - Maailman ympäri 80 päivässä == Palkintoja == == Lähteet == 1872
Wickr Me

Wickr Me on yhdysvaltalaisen Wickr Inc. -yhtiön kehittämä ilmainen pikaviestintäohjelma, joka on Signalin tavoin keskittynyt käyttäjänsä yksityisyyden turvaamiseen. Wickriä voi käyttää Android- tai iOS- käyttöjärjestelmällä varustetulla älypuhelimella sekä tietokoneella Windows 10:llä, macOS:llä ja Linux-jakeluilla, jotka tukevat snapcraftia. Amazonin Amazon Web Services osti Wickrin kesäkuussa 2021. Amazon ilmoitti lakkauttavansa Wickr Me -pikaviestimen vuoden 2023 lopussa. Uusien käyttäjien rekisteröintejä ei sallita enää vuoden 2022 lopun jälkeen. AWS Wickr ja Wickr Enterprise jatkavat toimintaansa.https://techcrunch.com/2022/11/21/amazon- wickr-app-shutting-down/ https://www.nbcnews.com/tech/tech-news/wickr-me-shut- down-new-user-amazon-encrypted-chat-app-stops-rcna63536 == Lähteet == == Aiheesta muualla == * Verkkosivut * Lähdekoodi GitHubissa * White paper Luokka:Pikaviestintäohjelmat Luokka:iOS-sovellukset Luokka:Android-sovellukset Luokka:Windows-ohjelmat Luokka:Mac OS -ohjelmat Luokka:Linux-ohjelmat
Maria Guyomar de Pinha

Maria Guyomar de Pinha (1664–1730, joskus myös Maria Gimard tai Maria Guimard) oli 1600-luvulla nykyisen Thaimaan Ayutthayan kuningaskunnan hallitsija Narain hovin keittiössä palvellut japanilais-bengalilais-portugalilaistaustainen orja, joka tunnetaan etenkin eurooppalaisvaikutteisten jälkiruokien tuojana thaimaalaiseen keittiöön. == Elämä == Maria Guyomar de Pinha syntyi vuonna 1664. Hänen äitinsä oli katolinen japanilainen, minkä lisäksi hänellä oli portugalilaista ja bengalilaista taustaa. Äiti oli paennut Japanista uskonnollisten vainojen takia. Guyomarin puoliso oli puolestaan kreikkalainen nykyisen Thaimaan Ayutthayan kuningaskunnan hallitsija Narain (1656–1688) neuvonantaja Κonstantínos Gerákis. Guyomarin aviopuoliso päätyi lopulta teloitetuksi petoksesta, kun taas Guyomarista tehtiin tällöin orja. Hän työskenteli kuninkaan keittiössä saaden ajan myötä mainetta taidoistaan. Guyomarin oli perinyt taitonsa äidiltään, joka oli puolestaan oppinut ruuanlaittoa katolisilta lähetyssaarnaajilta. Guyomar kehitti seuranneiden vuosikymmenten aikana useita jälkiruokia, jotka ovat edelleen tunnettuja thaimaalaisessa keittiössä. Guyomar kuoli vuonna 1730. == Jälkiruuat == Moniin Guyomarin luomuksiin vaikutti portugalilainen keittiö. Thaimaalaiseen keittiöön levisi eurooppalaisia tapoja, joita maassa vielä aiemmin ollut. Esimerkiksi makeisia ei ennen ollut tapana tarjoilla jälkiruokana. Monen Guyomarin jälkiruuan perusaineosia olivat kananmuna ja jalostettu sokeri, joista jälkimmäisestä oli tuolloin Thaimaassa vasta hiljattain alkanut tulla yleistä eurooppalaisten myötä. Joitakin tunnetuimpia Guyomarin Thaimaahan tuomia makeisia ovat phoi thong (portugalilainen fios de ovos), thong yip, thong yod ja med khanun. Näitä kullan värisiä makeisia pidettiin vaurauden symbolina. Muita luomuksia olivat esimerkiksi höyrytetty torttu sangkhya ja portugalilainen pudim fla. Guyomarin luomusten saavuttaessa suosiota osa keittiön muusta henkilöstöstä alkoi valmistaa niitä hovin ulkopuolella kotonaan siitäkin huolimatta, että tämä oli periaatteessa kiellettyä. Juhlien yhteydessä etenkin makeisia valmistettiin suurempia uhrauksia varten ja seremonioiden jälkeen niitä jaettiin osallistujille. Seuraavan vuosisadan puolella alkoi ilmestyä jo makeisia myyviä torikauppiaita. == Lähteet == Luokka:Kokit Luokka:Orjat Luokka:Thaimaalaiset henkilöt Luokka:Vuonna 1664 syntyneet Luokka:Vuonna 1730 kuolleet
Louis Jauffret

Louis Jauffret (s. 21. helmikuuta 1943) on ranskalainen alppihiihtäjä. Jauffret voitti pronssia pujottelussa Portillon MM-kilpailuissa 1966. Jauffret sijoittui maailmancupin osakilpailussa parhaimmillaan toiseksi Madonna di Campiglion pujottelussa helmikuussa 1967. Kauden 1967 kokonaispisteissä Jauffret sijoittui kymmenenneksi ja pujottelucupissa neljänneksi. == Lähteet == Luokka:Ranskalaiset alppihiihtäjät Luokka:Vuonna 1943 syntyneet Luokka:Elävät henkilöt
Hotel del Luna

Hotel del Luna () on televisioyhtiö tvN:n esittämä eteläkorealainen draamasarja. Sen päärooleissa ovat IU ja Yeo Jin-goo. ==Näyttelijät== == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:tvN:n televisiosarjat
Wework

Wework, emoyhtiö The We Company, on yhdysvaltalainen toimistotiloja vuokraava yritys. Sen on vuonna 2010 perustanut israelilais-yhdysvaltalainen Adam Neumann, joka oli lokakuuhun 2019 myös yrityksen toimitusjohtaja ja hallituksen jäsen. Yhtiön ideana oli vuokrata toimistotiloja ja tarjota niitä eteenpäin asiakkailleen, jotka voivat työskennellä samoissa tiloissa. 31.12.2022 yhtiöllä 779 toimistoa 39 maassa.WeWork Inc. 2022 Form 10-K Annual Report" Yrityksen nousun taustalla olivat nousukausi ja lainojen nollakorot, kun sijoitusrahaa oli tarjolla runsaasti. Yrityksen toimintaperiaate oli toimistotilojen vuokraaminen ja niiden pilkkominen ja vuokraaminen edelleen työtiloiksi yrittäjille. Rahoittajaksi tuli muun muassa japanilaisen Masayoshi Sonin Softbank-sijoitusyhtiö ja sen Vision Fund -rahasto. Kasvustrategian ytimeksi tulivat valtavat pääomat, joilla yritys saadaan kasvamaan nopeasti tappioista piittaamatta. Näin saadaan kilpailijat pois, ja syntyy nimellä blitzscaling tunnettu itseään toteuttava kierre. Neumann on karismaattinen henkilö, kuten tämäntyyppisten yritysten perustajat Helsingin Sanomien Tuomas Niskakankaan mukaan usein ovat. Hänen mukaansa Neumann vei sankarijohtajan tyypin parodian suuntaan. Yritys oli tarkoitus viedä pörssiin syksyllä 2019, mutta kriitikoiden kommentit alkoivat lisääntyä, ja listautuminen peruttiin. Valtavat tappiot herättivät kysymyksiä. Arviot yrityksen arvosta puolittuivat kahteen otteeseen. Vaikka Neumann erosi, yrityksen maine oli ehtinyt kärsiä. Softbankin oli kriisitilanteessa otettava yritys haltuunsa, ja Neumann joutui eroamaan. Yhtiön arvoksi laskettiin kahdeksan miljardia dollaria, kun se enimmillään oli ilmoitettu 50 miljardiksi dollariksi. SoftBank oli arvostanut yhtiön 47 miljardin arvoiseksi. 6. marraskuuta 2023 yhtiö hakeutui chapter 11 -yrityssaneeraukseen.https://edition.cnn.com/2023/11/06/business/wework- bankruptcy/index.html == Lähteet == == Aiheesta muualla == Luokka:Yhdysvaltalaiset yritykset
Eero Salmenoja

Eero Olavi Salmenoja (17. lokakuuta 1926 Kotka – 20. huhtikuuta 2005 Kuusankoski) oli juristi, joka toimi Kuusankosken palveluksessa yli 35 vuotta, ensin kunnansihteerinä ja sitten kauppalansihteerinä ja -johtajana ja kaupunginjohtajana. Eero Salmenojan vanhemmat olivat pääjohtaja, ministeri ja kansanedustaja Pietari Salmenoja ja Martta Wilhelmiina Virtanen ja puoliso vuodesta 1952 Vieno Margit Koistinen. Salmenoja tuli ylioppilaaksi 1945 ja suoritti ylemmän oikeustutkinnon Helsingin yliopistossa 1949, varatuomarin arvon hän sai 1956. Salmenoja toimi Helsingin kaupungin verovirastossa 1949–1951 ja Kansaneläkelaitoksen palveluksessa 1951–1953. Kuusankoskella hän oli kunnansihteeri 1953–1956, kauppalansihteeri 1956–1964, kauppalanjohtaja 1964–1973 ja kaupunginjohtaja 1973–1989. Hänellä oli myös useita alueellisia ja muita luottamustoimia.Kuka kukin on (Aikalaiskirja) 1978, s. 849. (Viitattu 26.10.2019)Eero Salmenoja. HS Muistot, 20.4.2005. (Tilaajille, Viitattu 26.10.2019) == Lähteet == == Aiheesta muualla == * Eläkkeelle jäävä kaupunginjohtaja Eero Salmenoja, 1989, Sirkka Tähtinen, Kouvolan Sanomat, 15.10.1989, s. 6 * Kehitystä johtanut kaupunginjohtaja: Eero Salmenoja, 2005, Seppo Hakalin, Kouvolan Sanomat, 21.5.2005, s. 9 Luokka:Suomalaiset juristit Luokka:Suomalaiset virkamiehet Luokka:Kuusankosken kunnan-, kauppalan- ja kaupunginjohtajat Luokka:Vuonna 1926 syntyneet Luokka:Vuonna 2005 kuolleet
Pekka Lukkari

Pekka Lukkari eli Biehtar Ánde eli Petter Andreas Lukkari (15. marraskuuta 1918 Utsjoki – 10. marraskuuta 2006 Utsjoki) oli saamelainen kirjailija ja kääntäjä. Hänen kielensä oli pohjoissaamen kieli. Lukkari valmistui opettajaksi Kajaanin seminaarista vuonna 1947. Hän oli paitsi kirjailija, myös kääntäjä. Hän oli saamelaisvaltuuskunnan jäsen vuosina 1973–1984 ja monissa muissa luottamus- ja asiantuntijatoimissa. Hän teki myös suomi–saame- sanakirjoja ja julkaisi 1930-luvulla tarinoita ja runoja Sápmelaš-lehdessä. Teokseen Lohkamusak ('Lukemisto') hän kokosi omien runojensa ja kertomustensa lisäksi muita saamenkielisiä tarinoita, arvoituksia, sananlaskuja, lauluja, joikuja ja runoja. ==Teokset== * Kaggesciekcik, runokokoelma * Sami–suoma sadnekirji, sanakirja * Sami–suoma satnegirji ealliid ja sattuid namahusaid, sanakirja eläinten ja kasvien nimistä * Lavlagak 1, laulukirja * Lavlagak 2, laulukirja * Lohkamusak, lukemisto koululaisille == Lähteet == Luokka:Saamelaiskirjailijat Luokka:Saamelaiset kielenkääntäjät Luokka:Vuonna 1918 syntyneet Luokka:Vuonna 2006 kuolleet
Richard Neustadt

Richard Elliott Neustadt (26. kesäkuuta 1919 – 31. lokakuuta 2003) oli yhdysvaltalainen politiikan tutkija ja poliittinen neuvonantaja, jonka erikoisalaa olivat Yhdysvaltain presidentin tehtävät ja valtaoikeudet. Hän työskenteli presidentti Trumanin hallinnossa ja oli presidenttien John F. Kennedy, Lyndon B. Johnson ja Bill Clinton ystävä. Hän opetti Harvardin yliopistossa. Neustradtin tärkein teos Presidential power ilmestyi vuonna 1960. Hänen mukaansa presidentin tärkein valtaoikeus on valta jota käytetään taivuttelemaan ihmisiä. == Lähteet == == Aiheesta muualla == * Charles O. Jones: Richard E. Neustadt: Public Servant as Scholar Annual Review of Political Science * Matthew Dickinson: On Presidents Day.. Luokka:Yhdysvaltalaiset politiikan tutkijat Luokka:Vuonna 1919 syntyneet Luokka:Vuonna 2003 kuolleet
Loman kieli

Loma (myös looma, toma) on Guineassa ja Liberiassa asuvien lomien puhuma mandelainen kieli. Kieltä puhutaan Guinean Nzérékorén alueen Macentan prefektuurissa sekä Liberian luoteisosassa Lofan piirikunnassa. Puhujia on arviolta 220 000 Guineassa ja 195 000 Liberiassa (vuonna 2012).Jazyki mira, s. 343. Loma kuuluu mandekielten länsihaaran lounaisryhmään. Sen lähimmät sukukielet ovat bandi ja zialo. Loma jakautuu useisiin toisistaan voimakkaasti poikkeaviin murteisiin. Ethnologue jakaa sen kahdeksi erilliseksi kieleksi, Guinean tomaksi ja Liberian lomaksi. Kieltä on aikaisemmin kirjoitettu omaperäisellä tavukirjoituksellaJazyki mira, s. 344–345.. Nykyään käytetään latinalaista kirjaimistoa. Lomaa opetetaan lähetystyöntekijöiden perustamissa koluissa ja sillä julkaistaan jonkin verran kirjallisuutta. Lingua francana lomat käyttävät maninkaa, liberianenglantia ja ranskaa.Jazyki mira, s. 344. ==Lähteet== * ===Viitteet=== Luokka:Guinean kielet Luokka:Liberian kielet Luokka:Mandelaiset kielet
Loma-kirjoitus

Loma-kirjoitus on Guineassa ja Liberiassa puhuttua mandelaista loman kieltä varten laadittu omaperäinen tavukirjoitus. Kirjoitusjärjestelmän loi 1930-luvulla liberialainen Wido Zobo ystävänsä Moriban avulla. Liberian ja Guinean lomat käyttivät sitä jonkin verran lähinnä henkilökohtaisessa kirjeenvaihdossa 1940-luvulle saakka. Merkistö on sittemmin jäänyt pois käytöstä ja sen on korvannut latinalainen kirjaimisto. Säilyneitä tekstejä on hyvin vähän. Merkistöön kuuluu vähintään 185 tavumerkkiä, joista osa osoittaa samoja tavuja tai on toistensa variantteja. Kirjoituksen suunta on oikealta vasemmalle. Tooneja ei osoiteta. Taukoa merkitään ristillä. Merkistöön on ilmeisesti myöhemmin lisätty numerot. ==Lähteet== Luokka:Guinean kielet Luokka:Liberian kielet Luokka:Mandelaiset kielet Luokka:Tavukirjoitusjärjestelmät
Kpelle-kirjoitus

Kpelle-kirjoitus on Liberiassa ja Guineassa puhuttua mandelaista kpellen kieltä varten laadittu tavukirjoitus. Liberialaisen Sanoyien kylän päällikkö Gbili loi kirjoitusjärjestelmän 1930-luvulla. Sitä käytettiin useiden vuosikymmenten ajan melko aktiivisesti yksityisessä kirjeenvaihdossa ja muistiinpanoissa. Nykyään kpelleä kirjoitetaan latinalaisella kirjaimistolla. Kpelle-kirjoituksen erikoisuus on alkukonsonantiltaan vaihtuvien tavujen osoittaminen samalla merkillä. Tämän avulla merkkien määrä saatiin rajoitettua 90:een, mikä on noin puolet vähemmän kuin vastaavissa vain, menden ja loman kirjoitusjärjestelmissä. Kirjoituksen suunta on vasemmalta oikealle. Eräiden tietojen mukaan siinä on saatettu merkitä myös tooneja. Numerot yhdestä kymmeneen on lisätty myöhemmin. ==Lähteet== ==Aiheesta muualla== * Omniglot: Kpelle * Scriptsource: Kpelle Luokka:Guinean kielet Luokka:Liberian kielet Luokka:Mandelaiset kielet Luokka:Tavukirjoitusjärjestelmät
Metsästäjä ja talvinen taistelu

Metsästäjä ja talvinen taistelu (The Huntsman: Winter’s War) on vuonna 2016 ensi-iltansa saanut elokuva, joka on esiosa ja jatko vuoden 2012 Lumikki ja metsästäjä -elokuvalle. ==Rooleissa == ==Vastaanotto== Tv-maailma-lehdessä 2024 Pertti Avola piti elokuvan suurimpana ansiona visuaalista näyttävyyttä ja antoi kolme tähteä viidestä. ==Lähteet== == Aiheesta muualla == * * * Luokka:3D-elokuvat Luokka:Vuoden 2016 yhdysvaltalaiset elokuvat Luokka:Yhdysvaltalaiset fantasiaseikkailuelokuvat
Tetratetrakontaani

Tetratetrakontaani eli n-tetratetrakontaani (C44H90) on 44-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Tetratetrakontaanin rakennekaava on CH3(CH2)42CH3, moolimassa 619,204 g/mol, sulamispiste 86-87 °C, kiehumispiste 547,6 °C, leimahduspiste 448,2 °C, tiheys 0,82 g/cm3 (vesi = 1,0 g/cm3), taitekerroin 1,457 ja CAS- numero 7098-22-8. Suoraketjuiset alkaanit C43 C44 C45 Tritetrakontaani Tetratetrakontaani Pentatetrakontaani == Aiheesta muualla == *PubChem: Tetratetracontane *ChemBlink: Tetratetracontane *GuideChem: Tetratetracontane Luokka:Alkaanit
Eino Salmi

Eino Evald Salmi (27. lokakuuta 1916 Helsinki – 18. tammikuuta 1991 Helsinki) oli juristi, joka toimi Varkauden kauppalan- ja kaupunginjohtajana. ==Henkilöhistoria== Eino Salmen vanhemmat olivat poliisikonstaapeli Evald Salmi ja Emma Lydia Laajanen ja puoliso vuodesta 1950 Anna-Liisa Leppäluoto. Salmi tuli ylioppilaaksi 1937 ja suoritti oikeustutkinnon 1947, varatuomarin arvon hän sai 1950. Hän toimi Helsingin kaupungin veroviraston palveluksessa 1950–1951 ja oli Helsingin kaupunginhallituksen verotusasianjaoston esittelijä 1950–1951. Kuusankosken kunnansihteerinä Salmi toimi 1951–1953, Varkauden kauppalanjohtajana 1953–1961 ja Varkauden kaupunginjohtajana 1962–1977. Hänellä oli myös useita luottamustoimia. Sotilasarvoltaan Salmi oli reservin kapteeni (1967), sodissa hän toimi muun muassa raskaan ilmatorjuntakonekiväärikomppanian päällikkönä.Kuolleita. Kaupunginjohtaja, varatuomari Eino E. Salmi. Helsingin Sanomat, 4.2.1991, s. 4. ==Julkaisuja== * Varkaus korotetaan kaupunkien joukkoon, 1961, Suomen kunnallislehti, 46 (1961), ss. 418–421 == Lähteet == Luokka: Suomalaiset juristit Luokka: Suomalaiset virkamiehet Luokka: Varkauden kauppalan- ja kaupunginjohtajat Luokka: Vuonna 1916 syntyneet Luokka: Vuonna 1991 kuolleet
Estradiolivaleraatti

Estradiolivaleraatti (C23H32O3) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn ja vaihdevuosien estrogeenikorvaushoitona. ==Ominaisuudet ja käyttö== Estradiolivaleraatti on rakenteeltaan estradiolin ja valeriaanahapon esteri. Se on huoneenlämpötilassa kiteistä ainetta. Yhdiste hydrolysoituu elimistössä estradioliksi, joka on varsinainen vaikuttava aine. Estradiolivaleraattia annostellaan tablettina tai ruiskeena lihakseen. Ehkäisyssä estradiolivaleraatti voidaan käyttää joko yksinään tai yhdessä dienogestin tai syproteroniasetaatin kanssa. Lääkeainetta käytetään myös vaihdevuosien hormonikorvaushoidoissa.Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000.Do Won Hahn, John L. McGuire & Joachim Kuhnke: Contraception, Ullmann's Encyclopedia of Industrial Chemistry, John Wiley & Sons, New York, 2011. ==Lähteet== Luokka:Ehkäisy
Ajlun

Ajlun tai Ajloun kaupunki Jordaniassa Ajlunin kuvernoraatissa. Kaupunki on 1100-luvun lopulla rakennetun linnan vieressä. Vuonna 2018 kaupungin asukasluku oli 10 789\. ==Maantiede== Ajlun sijaitsee Ajlunin kuvernoraatissa. Ympäröivällä alueella on vuoria ja metsiä. Jonkin matkan päässäkaupungista sijaitsee Ajlunin metsänsuojelualue. Matkaa maan pääkaupunki Ammaniin on noin 73 kilometriä ja Jerashiin idässä 25 kilometriä. Itse kaupunki on vanhan linnan vieressä. ==Historia== Nykyinen Ajlun sijaitsee raamatullisen Gileadin alueella. Kaupungin nykyinen nimi Ajlun on luultavasti peräisin aramean kielestä. Rooman valtakunnan kaudella alueella vaikuttivat Dekapoliksen kaupungit ja myöhemmin islaminuskoisten fatimidienvaltakaudella alue tunnettiin sotaisten heimojen tukikohtana. Aijubidihallitsijoilta alueen läänityksekseen saanut Izz al-Din Usama kukisti paikalliset heimot ja alkoi rakennuttaa paikalle linnoitusta. Ajlunin linnan () rakentaminen alkoi vuonna 1184 ja valmistui 1214. Linna valvoi tärkeitä kauppareittejä ja suojasi aluetta ristiretkeläisten muodostamaa uhkaa vastaan. Strategisella paikalla sijainneen linnan omistuksesta taisteltiin sittemmin useampaan otteeseen. Mongolit tuhosivat sen muurit heidän hyökätessään alueelle, mutta ne jälleenrakennettin Egyptin mamelukkien valtakaudella. ==Väestö== Ajlunin asukasluku oli vuonna 2018 yhteensä 10 789. ==Lähteet== == Aiheesta muualla == Luokka:Jordanian kaupungit
Uruma

Uruma () on Japanin kaupunki Okinawan saarella Okinawan prefektuurissa. Se sijaitsee Okinawan itärannikolla ja rajoittuu pohjoisessa Kinlahteen, etelässä Nakagusukunlahteen käsittäen näiden lahtien väliin jäävän Katsurenin niemimaan. Kaupunkiin kuuluu myös kahdeksan saarta, joista viisi on asuttuja: Hamahigajima, Henzajima, Miyagijima, Ikeijima ja Tsukenjima. Suurin osa saarista on liitetty manner-Okinawaan silloin ja pengertein. Urumassa on 124 368 asukasta (lokakuussa 2019) ja sen pinta-ala on 87,01 neliökilometriä. Uruman kaupunki on hallinnollisena yksikkönä suhteellisen uusi: se perustettiin vuonna 2005 liittämällä yhteen Gushikawan ja Ishikawan kaupungit sekä Katsurenin ja Yonashiron maaseutukaupungit. Katsurenissa sijaitseva Katsurenin linna kukoisti 1300–1400-luvuilla voimakkaan Amawari-klaanin hallussa Japanin, Korean ja Kiinan kanssa käydyn kaupan ansiosta. Se valittiin vuonna 2000 Unescon maailmanperintöluetteloon osana kohdetta ”Gusukut ja muut Ryūkyū-kuningaskunnan omistukset”. Ishikawan kaupunkiin Yhdysvallat sijoitti vuorostaan toisen maailmansodan aikana ja sen jälkeen pakolaisleirejä ja Okinawan väliaikaisen paikallishallinnon, jonka avulla saaren siviilielämä ja talous alkoivat jälleen kehittyä sodan jälkeen. Maatalous tuottaa Urumassa muun muassa vihanneksia, teetä ja sokeriruokoa, karjatalous sian- ja naudanlihaa. Rannikkoalueille on sijoittunut elintarvike-, metalli-, tekstiili-, rakennustarvike- ja puolijohdeteollisuutta, Henzan saarelle öljyterminaali. Katsurenin linnan lisäksi kaupungin nähtävyyksiin kuuluvat luultavasti 1300-luvulla rakennettu Agenan linna, Ihan linna ja esihistoriallinen Ihan raakkutunkio. Kaupunki tunnetaan myös eisā- tanssiperinteestään ja okinawalaisista härkätaisteluista (tōgyū). Siellä sijaitseekin saaren suurin härkätaisteluareena. == Kuvia == Tiedosto:Ikei Island from Shinugu-do Cliff.JPG|Näkymä Ikein saarelle Tiedosto:Kaichu- Doro.jpg|Kaichū-dōro-pengertie Tiedosto:Kaneku Beach.JPG|Kanekun hiekkaranta Hamahigan saarella == Lähteet == == Aiheesta muualla == * Kaupungin internetsivut Luokka:Okinawan prefektuurin kaupungit
Pentatetrakontaani

Pentatetrakontaani eli n-pentatetrakontaani (C45H92) on 45-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Pentatetrakontaanin rakennekaava on CH3(CH2)43CH3, moolimassa 633,21 g/mol, kiehumispiste 553,07 °C, leimahduspiste 458,2 °C, tiheys 0,82 g/cm3 (vesi = 1,0 g/cm3), taitekerroin 1,458 ja CAS-numero 7098-23-9. Suoraketjuiset alkaanit C44 C45 C46 Tetratetrakontaani Pentatetrakontaani Heksatetrakontaani == Aiheesta muualla == *PubChem: Pentatetracontane *ChemBlink: Pentatetracontane *GuideChem: Pentatetracontane *Royal Society of Chemistry, ChemSpider: Pentatetracontane Luokka:Alkaanit
Yorkshire Party

Yorkshire Party on brittiläinen alueellinen puolue, jonka tavoitteisiin kuuluu luoda Yorkshiren alueelle samanlainen itsehallinto kuin Skotlannissa ja Walesissä. Puolueen mukaan se haluaa myös tarjota kanavan, jota kautta Yorkshiren ongelmat voidaan tuoda kuulluiksi. Puolueen mukaan näihin kuuluvat muun muassa koulujen rahoituksen epätasa-arvo, julkisen terveydenhuoltojärjestelmän varojen puute ja liikenneverkoston vanheneminen. Puolue kannatti brexitiä reiluilla kauppasopimuksilla. Yorkshiren itsehallinnosta äänestettiin viimeksi vuonna 2004, jolloin lähes 80 prosenttia äänestäjistä äänesti sitä vastaan. Yorkshire Party uskoo, että keskustelu asiasta voidaan herättää uudelleen. Puolueella on vuonna 2024 kolme edustajaa Bridlingtonin kaupunginvaltuustossa. == Vaalimenestys == Vuoden 2019 parlamenttivaaleissa Yorkshire Party asetti ehdokkaansa 28 vaalipiirissä. Saman vuoden paikallisvaaleissa puolue sai East Ridingissa 2 valtuutettua ja Selbyssa 4 valtuutettua. Lisäksi North Yorkshiren valtuustossa Mike Jordan loikkasi konservatiivipuolueesta Yorkshire Partyn riveihin heinäkuussa 2018. Vuonna 2022 toinen puolueen puheenjohtaja Simon Biltcliffe pyrki South Yorkshiren alueen pormestariksi ja sai 13 prosenttia äänistä. Toinen puheenjohtaja Bob Buxton pyrki West Yorkshiren alueen pormestariksi vuonna 2024. Hän sai lähes 50 000 ääntä, joka on noin yhdeksän prosenttia kaikista äänistä. Vuoden 2024 parlamenttivaaleissa puolue asetti ehdokkaansa 27 vaalipiirissä, mikä on noin puolet Yorkshiren kaikista vaalipiireistä. Heistä parhaiten menestyi Rotherhamissa ehdolla ollut David Atkinson, joka sai 1363 ääntä, mikä oli 3,7 prosenttia kaikista vaalipiirin äänistä. == Lähteet == Luokka:Yhdistyneen kuningaskunnan puolueet
Turan kieli

Tura (myös ween) on Norsunluurannikolla asuvien turien puhuma mandelainen kieli. Sillä on noin 50 000 puhujaa.Jazyki mira, s. 584. Turaa puhutaan Tonkpin alueen Biankouman ja Manin departementeissa. Se kuuluu mandekielten kakkoishaaran eteläryhmään. Lähin sukukieli on goo. Kieli toimii yhteisön suullisen kanssakäymisen välineenä. Sillä on julkaistu muutamia kirjoja latinalaista kirjaimistoa käyttäen. Toisena kielenään turat puhuvat djulaa, dania ja ranskaa.Jazyki mira, s. 585–586. ==Lähteet== * ===Viitteet=== Luokka:Mandelaiset kielet Luokka:Norsunluurannikon kielet
Manon kieli

Mano on Liberiassa ja Guineassa asuvien manojen puhuma mandelainen kieli. Sen puhujia on arviolta 390 000 henkeä (vuonna 2012).Jazyki mira, s. 680. Manon puhujat asuvat Liberian Nimban piirikunnassa sekä Guinean Nzérékorén alueen Nzérékorén, Lolan ja Yomoun prefektuureissa. Liberiassa heitä on 305 000 ja Guineassa 85 000. Mano kuuluu mandekielten kaakkoishaaran eteläryhmään. Sen lähimmät sukukielet ovat dan, tura ja goo. Kieli jakautuu murteisiin, jotka ovat keskenään ymmärrettäviä. Manoksi on julkaistu Liberiassa uskonnollista ja muuta kirjallisuutta. Julkaisuissa käytetään kansainväliseen foneettiseen aakkostoon perustuvaa afrikkalaista kirjaimistoa. Guineassa manot puhuvat toisina kielinään maninkaa tai kpelleä ja koulutusta saaneet ranskaa.Jazyki mira, s. 681. ==Lähteet== * ===Viitteet=== Luokka:Guinean kielet Luokka:Liberian kielet Luokka:Mandelaiset kielet
Nelloptodes gretae

Nelloptodes gretae on kääpiökuoriaisten (Ptiliidae) heimoon kuuluva kovakuoriaislaji. Sen nimesi Michael Darby vuonna 2019 Greta Thunbergin mukaan. Nelloptodes gretae on 0,79 millimetrin pituinen, vaaleankeltainen kovakuoriainen. Se on siivetön ja silmätön, mutta sen silmien paikalla on pienet kolot. Sen tuntosarvet ovat suhteellisen pitkät. Nelloptodes gretaen keräsi hyönteistieteilijä William Brock Kenian Nairobista kerätessään hyönteisnäytteitä Itä-Afrikan maaperästä vuosina 1964–1965. Brockin kokoelma lahjoitettiin Lontoossa sijaitsevan Natural History Museumin kokoelmiin vuonna 1978. Michael Darby löysi vielä nimeättömän kuoriaisnäytteen kokoelmasta tutkiessaan sitä mikroskoopilla. Hän päätti nimetä sen Greta Thunbergin mukaan, koska arvosti hänen tekojaan – ei sen vuoksi, että laji on pienikokoinen. == Lähteet == == Aiheesta muualla == * Luokka:Erilaisruokaiset
Heksatetrakontaani

Heksatetrakontaani eli n-heksatetrakontaani (C46H94) on 46-hiilinen suoraketjuinen alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan kiinteää. Heksatetrakontaanin rakennekaava on CH3(CH2)44CH3, moolimassa 647,24 g/mol, sulamispiste 86-89 °C, kiehumispiste 558,4 °C, leimahduspiste 468,1 °C, tiheys 0,821 g/cm3 (vesi = 1,0 g/cm3), taitekerroin 1,458 ja CAS-numero 7098-24-0. Suoraketjuiset alkaanit C45 C46 C47 Pentatetrakontaani Heksatetrakontaani Heptatetrakontaani == Aiheesta muualla == *PubChem: Hexatetracontane *ChemBlink: Hexatetracontane *GuideChem: Hexatetracontane *Royal Society of Chemistry, ChemSpider: Hexatetracontane Luokka:Alkaanit
Anneli Hela

Anneli Hela (s. 5. huhtikuuta 1934) on suomalainen pituushyppääjä. Hela edusti urallaan Tampereen Yritystä. Hela sai Kalevan kisoissa suomenmestaruuden vuonna 1957 ennätyksellään 543 cm. Hopeaa hän sai vuonna 1956 ja pronssia vuonna 1955. Maaotteluissa Hela edusti Suomea kolme kertaa vuosina 1956 ja 1957. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä pituushyppy 543 Valkeakoski 11. elokuuta 1957 Lähde == Lähteet == Luokka:Suomalaiset pituushyppääjät Luokka:Vuonna 1934 syntyneet Luokka:Elävät henkilöt
Splash and Bubbles

Splash and Bubbles on vuoden 2016 lastenohjelma. == Tarina == Splash and Bubbles seuraa hahmoa nimeltä Splash, joka asettuu merenalaiseen kaupunkiin Reeftowniin asumaan nähtyään koko meren. Siellä hän ystävystyy lohikäärme Bubblesin kanssa. Duo lähtee yhdessä ystäviensä Dunkin ja Ripplen kanssa tutkimaan riuttaa hankkiakseen uusia ystäviä. == Aiheesta muualla == * Splash and Bubbles sivuilla * Luokka:Yhdysvaltalaiset animaatiosarjat Luokka:Lastenohjelmat
Kirsi Kiviharju

Kirsi Kiviharju on suomalainen harpisti.Biografia Kirsi Kiviharju Kiviharju suoritti harppudiplomin Sibelius-Akatemiassa, josta valmistui musiikin maisteriksi vuonna 1995. Hän oli jo aiemmin kouluttautunut pianonsoitonopettajaksi. Kiviharju täydensi harpunsoiton opintojaan Yhdysvalloissa Susann McDonaldin ja Norjassa Willy Postman johdolla. Hän on toiminut vapaana kamarimuusikkona sekä harpun äänenjohtajana Suomen Kansallisoopperan orkesterissa ja varaäänenjohtajana Tampereen kaupunginorkesterissa. Hän on esiintynyt useissa eri Euroopan maissa. Hän on opettanut Sibelius-Akatemiassa ja Espoon musiikkiopistossa. Kiviharjua arvostetaan erityisesti ranskalaisen musiikin tulkitsijana. Hänen soiton tunnusmerkkeinä pidetään vivahteikkaan tulkinnan lisäksi hänen kykyään loihtia instrumentistaan kantava sointi. Hänen harpputaidettaan on myös kuvattu viimeistellyksi ja sävykkääksi. Hänen instrumenttinsa on Yhdysvalloissa valmistettu Venus Diplomat Grand Concert -harppu. Kiviharju on sekä esiintynyt että levyttänyt nimekkäiden taiteilijoiden, kuten sopraanoiden Barbara Hendricksin ja Tarja Turusen kanssa. Hän on myös soittanut harppua sopraano Pia Freundin kanssa muodostamansa duon jäsenenä. Kiviharju on pitänyt konsertteja ja julkaissut levyjä urkuri Kalevi Kiviniemen kanssa. Lisäksi hän tehnyt lukuisia radionauhoituksia Yleisradiolle. == Lähteet == Luokka:Suomalaiset harpistit Luokka:Syntymävuosi puuttuu Luokka:Elävät henkilöt
Vah-kirjaimisto

Vah on liberialaista kru-kieli bassaa varten kehitetty kirjaimisto. Kirjaimiston on luonut Yhdysvalloissa lääkäriksi opiskellut bassa Thomas Flo Lewis 1900-luvun alussa. Tarinan mukaan se perustuu aikaisempaan ideografiseen kirjoitukseen, jota Yhdysvaltoihin orjaksi viety Dirah tai Di Wada -niminen mies oli yksinkertaistanut ja kehittänyt. Hänen poikansa Jenni Dirah jatkoi työtä ja välitti kirjaimiston Lewisille. Palattuaan Liberiaan Lewis opetti sen käytön sadoille bassoille. Tämän ja muiden vah-kirjaimistoon liittyvien kertomusten historiallista todenperäisyyttä ei ole voitu vahvistaa. Ensimmäiset luotettavat maininnat vah-kirjaimistosta ovat 1930-luvulta. Vuonna 1959 sen käyttöä edistämään perustettiin järjestö nimeltä Bassa Vah Association. Lähetystyöntekijöiden sanotaan hankkineen kirjaimistoa varten kirjakkeet, mutta mitään painotuotteita ei ole säilynyt. Ilmeisesti vah- kirjaimistoa käytettiin melko aktiivisesti yksityisessä kirjeenvaihdossa. Nykyään sen on lähes kokonaan korvannut latinalainen kirjaimisto. Länsi- Afrikan kieliä varten kehitetyistä tavukirjoituksista poiketen vah-kirjaimisto on aakkosto, joka koostuu 30 kirjaimesta. Viisi tarketta osoittaa tooneja. Kirjoituksen suunta on vasemmalta oikealle. Eräät kirjaimet muistuttavat vai- kirjoituksen merkkejä, ja myös nimitys vah saattaa viitata jonkinlaiseen yhteyteen. ==Lähteet== ==Aiheesta muualla== * Omniglot: Bassa (Vah) alphabet * Scriptsource: Bassa Luokka:Aakkostot Luokka:Kru-kielet Luokka:Liberian kielet
Chantaje

"Chantaje" (lausutaan espanjaksi: t͡ʃanˈtaxe; suomeksi: "Kiristys") on kolumbialaisen laulajan Shakira laulu, yhdessä vierailevan laulajan Maluma kanssa. Laulu julkaistiin singlenä ennen Shakiran yhdettätoista studioalbumia El Dorado (2017) 28. lokakuuta 2016. Kappaleen ovat kirjoittaneet Shakira, Maluma, Joel Antonio López Castro, Kevin Mauricio Jiménez Londoño ja Bryan Snaider Lezcano Chaverra. Sen ovat tuottaneet Shakira, Maluma, Chan "El Genio" (Rude Boyz) ja Kevin Jiménez ADG. Maluma ja Shakira ovat aikaisemmin tehneet yhteistyötä Carlos Vivesin singlen "La Bicicleta" remixin kanssa. "Chantaje" on genreltään pop- ja reggaeton-kappale. Lyyrisesti kappale on "sukupuolten taistelua", jossa mieshenkilö ei ole varma missä hän seisoo rakastajansa kanssa, ja naishenkilö ei selvennä tilannetta. Chantajen musiikkivideo kuvattiin Barcelonassa, Espanjassa, Shakiran pitkäaikaisen yhteistyökumppanin ohjaaja Jaume de Laiguanan kanssa. Kaupallisesti laulu saavutti huippusijan Espanjan, Chilen, Meksikon ja Yhdysvaltojen Billboard Latin Songs -listoilla, ja se pääsi listoilla kymmenen suosituimman kappaleen joukkoon myös Kolumbiassa, Argentiinassa, Portugalissa ja Sveitsissä. Laulu oli ehdolla Record of the Year-, Song Of The Year- ja Best Urban Fusion Performance -palkinnoille 18. Latin Grammy Awards -palkintogaalassa. == Lähteet == Luokka:Latinopopkappaleet Luokka:Shakiran kappaleet Luokka:Vuoden 2016 kappaleet
Trap (kappale)

"Trap" on kolumbialaisen laulajan Shakira kappale, joka julkaistiin neljäntenä virallisena singlenä El Doradolta 26. tammikuuta 2018. Kappaleessa vierailee kolumbialainen laulaja Maluma, joka oli aikaisemmin työskennellyt Shakiran kanssa "Chantaje"-kappaleella, El Doradon ensimmäisellä singlellä, sekä Shakiran ja Carlos Vivesin dueton "La Bicicleta" remixillä, joka on myös El Doradolla. == Musiikkivideo == Shakira ja Maluma kuvasivat kappaleen musiikkivideon Barcelonassa maaliskuussa 2017. Se kuvattiin samana päivänä kuin Shakiran albumin kansikuva kuvattiin. Videon ohjasi Shakiran pitkäaikainen yhteistyökumppani Jaume de Laiguana. Shakira aloitti videon teasereiden julkaisemisen sosiaalisessa mediassa 23. tammikuuta 2018, ja Maluma teki saman seuraavana päivänä. Shakira ilmoitti videon julkaisemisesta päivää ennen julkaisua. Video julkaistiin lopulta 26. tammikuuta. Luokka:Shakiran kappaleet Luokka:Vuoden 2017 kappaleet
Suomen Amiga-käyttäjät

Suomen Amiga-käyttäjät ry (Finnish Amiga Users Group, alkujaan Suomen Amiga- käyttäjien unioni eli Saku) on perustettu vuonna 1993. Yhdistyksen tarkoituksena on edistää Amiga-tietouden tuntemusta sekä ylläpitää ja kehittää tietokoneharrastusta. Suomen Amiga-käyttäjät ry ylläpitää kotisivuja ja keskustelufoorumia, järjestää laite- ja ohjelmistoesittelyitä, tietokonepelitapahtumia ja muita tapaamisia sekä harjoittaa tiedotus- ja julkaisutoimintaa. Yhdistys on järjestänyt vuodesta 1997 alkaen Saku-nimisiä tietokonetapahtumia. Suomen Amiga-käyttäjät ry osallistuu säännöllisesti myös muihin kulttuuritapahtumiin, kuten Oulun taiteiden yöhön retropeliluolallaan. Vuosina 1993-2013 yhdistys julkaisi lisäksi Saku-nimistä sähköistä tietokonelehteä. == Lähteet == == Aiheesta muualla == * Yhdistyksen kotisivut Luokka:Suomalaiset tietotekniikka-alan järjestöt